MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 33539/16.06.2021

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri formulează următorul:

**RAPORT DE SPECIALITATE**

**la proiectul de hotărâre pentru** **completarea HCL nr. 124/29.04.2021** **privind numirea Comisiei pentru analiza și evaluarea stadiului de realizare a contractului privind concesionarea Zonei de Agrement Someș**

Prin HCL nr. 124/29.04.2021 s-a numit Comisiei pentru analiza și evaluarea stadiului de realizare a contractului privind concesionarea Zonei de Agrement Someș.

Conform prevederilor art. 127 alin (3) din OUG 57/2019 privind codul administrativ, cu modificările și completările ulterioare ”Consiliile locale por organiza, din proprie inițiativă sau din inițiativa primarului, după caz, comisii mixte formate din consilieri locali, funcționari publici și alți specialiști, **pe perioadă determinată**...”

Având în vedere faptul că în cuprinsul hotărârii nu a fost specificată perioada în care își va desfășura activitatea Comisia pentru analiza și evaluarea stadiului de realizare a contractului privind concesionarea Zonei de Agrement Someș, se impune completarea acesteia cu un nou alineat care va avea următorul conținut:

*”Comisia numită la art. 1 își va desfășura activitatea până la data de 30.12.2021.”*

Urmare a celor prezentate mai sus, în temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, înaintăm Consiliului local prezetul proiect de hotărâre cu propunere de aprobare.

Şef Serviciu

Faur Mihaela

Faur/ Mihaela 2 exemplare